OPP PÅ TOPP: Valgkomiteen i Miljøpartiet De Grønne vil ha Une Aina Bastholm (t.h.) som partileder og Lan Marie Berg Nguyen som nestleder. I tillegg vil de ha Arild Hermstad som nestleder. Foto: Cornelius Poppe

Une Aina Bastholm innstilt som MDG-leder – Lan Marie Nguyen Berg som nestleder

Valgkomiteen i Miljøpartiet De Grønne har innstilt på Une Aina Bastholm som ny partileder. Som nestledere vil de ha Lan Marie Nguyen Berg og Arild Hermstad.

23. februar

Inntil nå har Une Aina Bastholm ledet Miljøpartiet De Grønne (MDG) som nasjonal talsperson i tospann med Arild Hermstad. Nå skal partiet for første gang velge en leder.

Valgkomiteen vil ha den profilerte Oslo-byråden Lan Marie Nguyen Berg og nåværende talsperson Hermstad som likestilte nestledere.

Bastholm åpner for å gå i regjering med både høyre- og venstreside, skriver Aftenposten, som var først ute med innstillingen.

Valgkomiteen har kun levert innstilling til de tre toppvervene i MDG, mens hvem de ønsker i sentralstyret blir klart senest 16. mars. Ledelsen blir valgt på partiets landsmøte 24. - 26. april.

Publisert: 23.02.20 kl. 19:44

Les også